Viskupič, Marián, poslanec NR SR (2023-02-16):
Ďakujem pekne za slovo. Ešte raz skúsim najprv zareagovať na to, čo bolo povedané. No áno, strana SaS je opozičná strana a ja som opozičný poslanec. To sedí, to je pravda. Aj tento zákon a ja to stále držím v tej rovine, aj tu sa bavíme o tom, či štát bude vynakladať veľa peňazí, alebo teda ešte viac peňazí. Áno, aj toto je o rozpočtovej zodpovednosti a v tej rovine to ja chcem držať a v tej rovine som aj rád, ak tá diskusia je. Čo sa týka rozpočtovej zodpovednosti, keď si tu budeme vyčítať, že kto je alebo nie je rozpočtovo zodpovedný, páni z OĽANO, 500 eur pre každého človeka, ktorý sa zúčastní na voľbách, výdavok cca 1,5 mld. z verejných zdrojov ničím nekrytých a proste bez absolútnej nejakej logiky, ktorá by proste tomu dávala, dávala aspoň že zmysel, jednoducho to je finálna strata súdnosti vášho predsedu a finálne debata o tom, že kto je, alebo nie je rozpočtovo zodpovedný. Normálne tu netreba... O ďalších veciach sa ani nebavme. Treba si spomenúť 500 euro, 1,5 mld., kto s tým prišiel. Akože bodka. Strana SaS sme fakt jediná rozpočtovo zodpovedná strana, ktorá to je rozpočtovo zodpovedná vždy, aj vtedy keď sa to hodí, aj vtedy, keď je to nepríjemné. Proste tak to je. Proste my dávame pozor na tie verejné financie a snažíme sa, aby krajina fungovala. Prečo? Pretože, keď to pôjde takto ďalej, ako to ide, tak sa dostaneme fakt do stavu rozpadu verejných financií a tam sa potom stretneme, pretože, pretože to najviac poškodí tým najslabším, najzraniteľnejším, tým, ktorí to majú v živote aj tak najťažšie. Takže to, že chceme byť rozpočtovo zodpovední a sme rozpočtovo zodpovední je vo finále práve ochrana tých, pre ktorých tu ten štát je, tých najslabších, najzraniteľnejších, tých, ktorí majú ten život fakt ťažký. Takže toľko, toľko k tomu. No ešte raz si to zopakujme. Je to skutočne o peniazoch. Vo finálne teda áno, ten návrh dáva akoby možnosť to otvoriť, že to ekologické auto v podstate, však budeme mať limitov, to úplne sedí, že mu vláda vlastne by musela urobiť dve nové nariadenia, jedno pre spaľováky, jedno pre ekologické vozidlá. A ten limit by tam bol v podstate taký, aký si vláda povie. No áno, ale tých 50 % ten zmysel dáva. Ešte raz. My nerobíme zákon povedzme možno ku, ku, len k dnešku. Ten rozdiel medzi vozidlami ekologickými a spaľovacími sa bude do budúcna znižovať, o pár rokov bude akoby nulový. Už len to hovorí v prospech toho limitu. To je jedna vec. Ten limit tam bol doteraz. A sme v stave verejných financií takom, že jednoducho nezvyšujme ho. Dobre, treba možno kupovať skutočne ekologické vozidlá, treba im dávať šancu. Ale zároveň sa pozerajme stále na ten stav verejných financií. Však dobre, je to o 50 % viac ako bežné vozidlo. To zas nie úplne málo, hej, keď si nájdeme dve extrémnosti proste, ale dajú sa kúpiť. A zasa ono je to inak, keď už sa bavíme v tej rovine toho skutočného nákupu, tak, tak tam tento limit je veľmi zaujímavý v tom, že všetky, všetci tí díleri alebo importéri, oni vedia spraviť perfektné zľavy pre štátnu správu. Vedia, keď sú k tomu trošku nútení. Ďaleko inak sa proste rokuje, alebo teda obstaráva, ak vy tam viete dať takýto limit, hej, že proste, že budete tlačiť tých potenciálnych dodávateľov k tomu, aby ich urobili fakt tak výnimočnú cenu pre ten štát, že sa to vojde do toho limitu. Ešte raz. Keby sme mali že vyrovnaný rozpočet, minimálny dlh, dobre, uvoľnime to. Ale my sme v stave, kedy toto neplatí. A zase ďalším opatrením ideme vlastne umožniť alebo idete umožniť, aby sa míňalo ešte viacej peňazí z tých verejných zdrojov. Ako ja sa trošku čudujem kolegovi. No na tej dácii, hej, proste nebudem už menovať úplne konkrétne ten model, na tom ľudia jazdia. To tým tu povieme, že... a to je auto, ktoré proste a za žiadnych okolností nemôže byť vo verejnej správe? Ja sa pozriem na to, napríklad v Trnavskom samosprávnom kraji pre Správu ciest Trnavského kraja je zrovna dácia akože to základné vozidlo, na ktorom proste fungujú. Normálne máme ho roky a proste ide to. To nemôžme povedať, že teraz my sme, my sme krajina tak dobrá a tak dobre na tom a tak veľa peňazí máme, to sú peniaze od ľudí, od občanov tejto krajiny, že tu kolega poslanec povie, že dácia nie. To proste štátny zamestnanec v akejkoľvek organizácii sa na dácii voziť nemôže, lebo to, to je... (Reakcia navrhovateľa.) Jakže nie? (Reakcia navrhovateľa.) No. Takže proste to... (Reakcia navrhovateľa.) Povedal si, že najlacnejšie vozidlo (ruch v sále a zaznievanie gongu) je teda tej rumunskej značky za takú cenu. No každopádne je v rozumnej cene... (Reakcia navrhovateľa.) Peter, budeš mať faktickú, prosím ťa. Čiže pozor, všetko, čo hovoríme, nerobíme s našimi peniazmi. Kolegovci, robíme s peniazmi, ktorých sa museli vzdať ľudia. Inak tie dácie sú asi najpredávanejšie nové vozidlá. Takže keď je sakra pre, pre veľa občanov tejto krajiny vozidlo, na ktorom sa vedia voziť a vozia sa, tak si myslím, že by mohlo byť kľudne zaradené aj pre zamestnancov štátnych, príspevkových, rozpočtových, akýchkoľvek organizácií, takže dá sa kúpiť. Kolega to v podstate jasne povedal. Dá sa i dnes kúpiť elektrické vozidlo, zďaleka nielen dácia. Ten svet bude v tom, že ten rozdiel bude ešte menší. A potom ale zase O. K., veď tá debata je v tom, že vy hovoríte, že je to dôležité a že takto. No ja ako opozičný poslanec hovorím opačne, hej. Áno, proste my máme pocit, že treba aj tu byť rozpočtovo zodpovední, že jednoducho tie nové limity na vláde schválené boli, že sa obstarávať dá, ak možno platí, že nevedeli doteraz, možno tie limity boli malé, hej. Tak jasné, že keď boli pred dvoma týždňami prijaté nové, takže asi tých obstaraní moc nie je rozbehnutých za dva týždne, to, to, to sedieť môže, tá, tento argument. Ale už je to proste vyriešené po novom. No a potom je ešte otázka, že, kolegovia, padlo tu, že veríme, že vláda je rozpočtovo zodpovedná. Aj ja chcem veriť, aj o každej vláde, aj do minulosti a chcem veriť aj do budúcnosti, ale teraz je otázka, či to tak bolo vždy a či to tak bude vždy. A preto si myslím, že keď to vyžaduje nič iné, než neodstrániť nejaký limit, ktorý je nejakou brzdou zvyšovania výdavkov, tak si myslím, že preto je to lepšie to, že sedieť si na rukách a neurobiť nič. A to nebola výtka kolegovi Kremskému. To bola, bolo povedanie, že to správne riešenie nevyžaduje teraz nič iné, než neprijať tento zákon. Je to proste rozpočtovo zodpovednejšie. Hovorím, je to vyriešené, lebo to nariadenie vláda schválila. Je to zároveň argument, ktorý je pákou na tých možných dodávateľov pri obstarávaní, že sa budú snažiť urobiť oveľa lepšiu cenu na tie ekologické vozidlá. Tak jak štát ich akoby je nútený kupovať Úniou. Oni sú aj tí, tie automobilky nútené ich predávať, pretože oni tiež musia plniť tzv. flotilové limity, že keď chcú predať nejaké auto spaľovacie s vyšším CO2, tak musia predať nejaké elektrické, ktoré teda má počítané nulové, takže oni sú tiež nútení ich predávať. Oni vedia robiť veľmi zaujímavé zľavy. Len viete, kto si nepýta, nedostane. Proste jednoducho keď ten štát tam nedá žiadny limit, no tak je úplne že pravdepodobné a pravdepodobnejšie, že to auto kúpi drahšie, než keď proste už v tých podmienkach súťaže bude napísané, že zákon o rozpočtových pravidlách nám hovorí, že teda porovnateľné ekologické auto môže byť len o 50 % drahšie od teda toho porovnateľného spaľovacieho. Veď to, kolegovci, toto je, toto je úplne že v poriadku. Fakt sa skúsme nad tým zamyslieť, hej. No a ešte posledné slovo ku kolegovi Svrčekovi. Ešte, ja to ešte raz zopakujem. Veď kolega Svrček má právo podať pozmeňujúci návrh a ja mám právo ho okomentovať, hej. (Povedané so smiechom.) A hlási a zasa, aby sme to počuli, proste, je rozširujúci, je to, neriešim tu samotnú podstatu. Proste jednoducho je to určite niečo, čo je inde, než sme riešili. Týka sa to zriaďovania právnických osôb. Tu sme sa bavili o autách. To som, Miloš, povedal, ako to my proste nemôže, nemôže nikto akoby zobrať. A však veď plénum rozhodne, hej, to je, to je celé. No a ukončím to fakt ešte raz tým, kolegovci, 500 euro za účasť vo voľbách. Nečudujem sa, že na tých tlačovkách je stále menej a menej ľudí okolo vášho predsedu, včera bol dokonca úplne sám. Prosím, akože spamätajme sa trošku. Ako fakt vyrobiť výdavok 1,5 mld. Veď to, s čímkoľvek to porovnáme, to sú, to sú... polovica výberu ročného výberu dane z príjmov právnických osôb. To je, no proste je to veľa, veľa, veľa, veľa peňazí. Ďakujem pekne.